Kotry Němc by hišće rjane słowčko „Grasmahd“ znał, jeli njebychu nadróžni dźěłaćerjo tajke pokazki prawidłownje stajeli, hdyž trawu na kromje awtodróhi syku? Potom njesteji jedna jězdnja hižo k dispoziciji a tohodla je awtodróha njejapcy zatykana, my so mjerzamy a mamy zaso starodostojny němski wuraz krućišo w pomjatku 😉.
Kotry Serb pak wě, što rěka „lichte Höhe“ w jeho maćeršćinje? We wotrězku, zhotowjenym wot Jurja Šěraka a digitalnje wobdźěłanym wot Viktora Zakarja, wulkeje lisćiny Hynca Rychtarja namakamy jako poskitkaj „přejězdnu wysokosć resp. přepušćnosć“ a „nutřkownu wysokosć“. Bychmy po Waliziskim přikładźe nimo pućnikow tajke nadróžne tafle serbsce popisane měli, bychmy to dodiskutować dyrbjeli 😊.
Hladajo na pućniki, kotrež na wsy abo města njepokazuja, mam tohorunja potrjebu diskusije. Wot njedawneho mamy wuhladać: „Budyska rěčna zawěra“. Kóždy Serb praji „spjaty jězor“. Njech Němcy swoju „Talsperre“ pěstuja. Ale „serbski“ ekwiwalent je wuraz njewólniskeho připodobnjenja pod hesłom: Smy poddana słowjanska kopija němskeho knjejskehu ludu 😣.
To pak njetrjechi – smy sebjewědomy prěni narod našeho kraja. Abo mjezynarodnje prajene: first nation! ✌
szl_Latn szl_Latn szl_Latn hrv_Latn